Miercuri dimineața, aflat sub influența băuturilor alcoolice, un bărbat în vârstă de 34 de ani nu s-a lăsat convins de semnalul polițiștilor ca să oprească și a fugit cu mașina cât l-au ținut pedalele, pe Bulevardul Muncii.
Incidentul a avut loc pe Bulevardul Muncii, în zorii dimineții de 13 martie. Bărbatul a fost urmărit de polițiști 1 kilometru și oprit în cele din urmă.
"În cursul dimineții de miercuri, 13 martie, în jurul orei 05.15, echipajele de poliție au fost sesizate despre un autoturism condus de o persoană, posibil aflat sub influența băuturilor alcoolice.
Potrivit polițiștilor, șoferul a fost testat cu aparatul etilotest, rezultatul fiind pozitiv, cu o alcoolemie de 0,68 mg/l alcool pur în aerul expirat. În urma acestui indcident, șoferul autoturismului a fost reținut pentru 24 de ore, iar cercetările se desfășoară sub aspectul săvârșirii infracțiunii de conducerea unui vehicul sub influența alcoolului sau a altor substanțe.
"La testarea cu aparatul drugtest au rezultat indicii cu privire la prezența substanțelor psihoactive. Menționăm că aceasta nu reprezintă probă în cadrul dosarului penal, persoana fiind condusă la o unitate medicală pentru recoltarea de mostre biologice, în vederea stabilirii cu exactitate a consumului unor substanțe interzise", au mai transmis reprezentanții IPJ Cluj.